Kaposvári Csokonai Vitéz Mihály Általános Iskola és Gimnázium

### Elődszervezet

Gyakorló Általános Iskola (1952-1994)Gyakorló Általános Iskola és Gimnázium (1994-2000)Kaposvári Egyetem Gyakorló Általános Iskola és Gimnázium (2000- 2015)Kaposvári Általános Iskola és Gimnázium (2015-2016)

1952-től a gyakorlóiskola a Pedagógiai Főiskolai Kar A épületében működött és csak alsó tagozatos osztályokkal. 1971-től pedig a Pedagógiai Főiskolai Kar B épületében, szintén csak alsó tagozatos osztályokkal. 1975-től kapott helyet a felső tagozat az intézményben.

1979-ben – a Nemzetközi Gyermekévben – került átadásra a jelenlegi épület, amely a város nyugati részén, társasházakkal körülvéve, a Béke-Füredi lakótelepen, a Béke utca 75. szám alatt található meg. Az épület négy szárnyát és jelenlegi négy szintjét körfolyosórendszer kapcsolja össze. 1979 őszén vették birtokba az intézményt és ekkor 16 alsó és 8 felső tagozatos osztályban kezdődött meg a tanítás.

1989/1990-es tanévtől az informatikai tantárgy kötelező lett az iskolában.

1994-ben kezdte meg a nyolcosztályos gimnáziumi képzést.

1996-ban vált négy szintessé az épület a korábban tervezett emeletráépítéssel. Ezáltal megteremtődtek az általános iskolai és gimnáziumi nevelő-oktató, valamint tanító- és tanárjelöltek gyakorlati képzésének optimális feltételei. A kibővített épület könyvtárral, előadókkal, két informatikai teremmel, szaktantermekkel rendelkezik. 2002-ben kezdődött meg a négy évfolyamos gimnáziumi képzés. Fenntartójuk, a Csokonai Vitéz Mihály Tanítóképző Főiskola, a 2000-ben létrejött Kaposvári Egyetem része lett.

2002/2003-as tanévtől a Mikrokozmosz Művészeti Iskola az intézmény tanulói számára három tánc- és mozgásművészeti csoportot működtet.

2005-től a közoktatási típusú sportiskolák módszertani központja lett, amelyet egy pályázat útján nyertek el.

Diáksport-egyesület szervezi az iskola sportéletét (atlétika, úszás, vízilabda, labdarúgás, kosárlabda). A diákok nyáron sport- és vándortáborokba, télen pedig sí-táborba mehetnek.

Az intézmény Kaposvár, illetve Somogy megye egyik eredményesen működő iskolája. Az országos mérések alapján általában átlag feletti, illetve az átlagnak megfelelő teljesítményt tudhat magáénak.

 2015. augusztus 31-ig az iskola hivatalos neve Kaposvári Egyetem Gyakorló Általános Iskola és Gimnázium volt. 2016. augusztus 31-ig ideiglenesen Kaposvári Általános Iskola és Gimnázium volt az intézmény elnevezése. 2016. szeptember 1-től Kaposvári Csokonai Vitéz Mihály Általános Iskola és Gimnázium az intézmény hivatalos elnevezése.

## Felhasznált források:

1. ↑ Hivatalos honlap – intézményünkről http://www.gyakorlo-kap.sulinet.hu/
2. ↑ Hivatalos honlap – intézményünkről http://www.gyakorlo-kap.sulinet.hu/
3. ↑ Hivatalos honlap – intézményünkről http://www.gyakorlo-kap.sulinet.hu/
4. ↑ Hivatalos honlap – intézményünkről http://www.gyakorlo-kap.sulinet.hu/
5. ↑ Hivatalos honlap – intézményünkről http://www.gyakorlo-kap.sulinet.hu/
6. ↑ Hivatalos honlap – intézményünkről http://www.gyakorlo-kap.sulinet.hu/
7. ↑ Hivatalos honlap – intézményünkről http://www.gyakorlo-kap.sulinet.hu/
8. ↑ A Kaposvári Egyetem Gyakorló Általános Iskola és Gimnázium portréja http://szivarvanyujsag.tudastar.com/documents/tanitas-tanulas-magazin/2011-december/suliportre.pdf
9. ↑ A Kaposvári Egyetem Gyakorló Általános Iskola és Gimnázium portréja http://szivarvanyujsag.tudastar.com/documents/tanitas-tanulas-magazin/2011-december/suliportre.pdf
10. ↑ Hivatalos honlap – intézményünkről http://www.gyakorlo-kap.sulinet.hu/

## Weboldalak, online források:

* A Hungaricana e-gyűjteményében: https://tinyurl.hu/s9R9/
* Sonline portálon: https://www.sonline.hu/?s=gyakorl%C3%B3+iskola
* KaposvárMost.hu portálon: http://kaposvarmost.hu/kereses?tag=gyakorlo-iskola
* Kapos.hu portálon: https://tinyurl.hu/XvdO/
* Hivatalos honlap: http://www.gyakorlo-kap.sulinet.hu/
* http://www.gyakorloiskolakszovetsege.hu/

## A kaposvári Gyakorlóiskoláról a Takáts Gyula Könyvtár állományában:

* Cikkek könyvtárunk katalógusában: https://tinyurl.hu/2hmR/
* Könyvek, könyvrészletek könyvtárunk katalógusában: https://tinyurl.hu/WpkX/